સરકારી વકીલ મીતેષ અમીને રાજ્ય સરકારનો પક્ષ રજૂ કર્યો હતો. જેમાં જણાવ્યું હતું કે,‘અરજદારે જે મુખ્ય બે આધારે આ અરજી કરી તે સંતોષાઇ જાય છે. પીડિતાનું મેજિસ્ટ્રેટ સમક્ષનું નિવેદન પણ લેવાઇ જશે. તેનું તબીબી પરીક્ષણ પણ થઇ ગયું છે. આ સંજોગોમાં હવે કોઇ તકરાર બાકી રહેતી નથી.' આ સમગ્ર મામલે પીડિતાના પિતા વતી એડવોકેટ રૂષાંગ મહેતા તરફથી એડવોકેટ દક્ષેશ મહેતાએ પણ કોર્ટને જણાવ્યું કે,‘અરજદારથી મળેલા સુચન મુજબ તેમની બંને તકરારોનું નિરાકરણ થઇ રહ્યું છે, ત્યારે અમે આ અરજીને પરત લઇએ છીએ.' આ પ્રકારની રજૂઆતોના અંતે જસ્ટિસ ઢોલરિયાએ રિટનો નિકાલ કર્યો હતો.